“ศปถ.” เปิดสถิติอุบัติเหตุ “สงกรานต์” 3 วันตาย 113 บาดเจ็บ 853
“ศปถ.” เปิดสถิติอุบัติเหตุทางถนนช่วงเทศกาล “สงกรานต์” พบ 3 วัน (11 - 13 เม.ย.65) เกิดอุบัติเหตุรวม 869 ครั้ง เสียชีวิตรวม 113 บาดเจ็บ 853
“ศปถ.” เปิดสถิติอุบัติเหตุทางถนนช่วงเทศกาล “สงกรานต์” พบ 3 วัน (11 - 13 เม.ย.65) เกิดอุบัติเหตุรวม 869 ครั้ง เสียชีวิตรวม 113 บาดเจ็บ 853
14 เม.ย. 2565

นายบุญธรรม เลิศสุขีเกษม อธิบดีกรมป้องกันและบรรเทาสาธารณภัย (ปภ.) ในฐานะเลขานุการศูนย์อำนวยการความปลอดภัยทางถนน (ศปถ.) เปิดเผยว่า ศูนย์อำนวยการป้องกันและลดอุบัติเหตุทางถนนช่วงเทศกาลสงกรานต์ พ.ศ.2565 โดยกรมป้องกันและบรรเทาสาธารณภัย และความร่วมมือของหน่วยงานภาคีเครือข่าย ได้รวบรวมสถิติอุบัติเหตุทางถนนประจำวันที่ 13 เมษายน 2565 ซึ่งเป็นวันที่สามของการรณรงค์ “ชีวิตวิถีใหม่ ขับขี่อย่างปลอดภัย ไร้อุบัติเหตุ” เกิดอุบัติเหตุ 331 ครั้ง ผู้เสียชีวิต 40 ราย ผู้บาดเจ็บ 323 ราย
โดยสาเหตุที่ทำให้เกิดอุบัติเหตุสูงสุด ได้แก่ ดื่มแล้วขับ 30.51% ขับรถเร็วเกินกำหนด 30.21% ยานพาหนะที่เกิดอุบัติเหตุสูงสุด ได้แก่ รถจักรยานยนต์ รองลงมา รถปิกอัพ ส่วนใหญ่เกิดบนถนนกรมทางหลวง รองลงมา ถนนใน อบต./หมู่บ้าน ช่วงเวลาที่เกิดอุบัติเหตุสูงสุด ได้แก่ ช่วงเวลา 17.01 – 18.00 น. โดยจังหวัดที่เกิดอุบัติเหตุสูงสุด ได้แก่ กาญจนบุรี และเชียงใหม่ (15 ครั้ง) จังหวัดที่มีผู้เสียชีวิตสูงสุด ได้แก่  สมุทรสาคร (5 ราย) จังหวัดที่มีผู้บาดเจ็บสูงสุด ได้แก่ กาญจนบุรี (15 คน)
ทั้งนี้เจ้าหน้าที่ได้จัดตั้งจุดตรวจหลัก 1,903 จุด เจ้าหน้าที่ปฏิบัติงาน 56,270 คน เรียกตรวจยานพาหนะ 413,877 คัน มีผู้ถูกดำเนินคดี รวม 79,025 ราย มีความผิดฐานไม่มีใบขับขี่  22,297 ราย ไม่สวมหมวกนิรภัย 20,771 ราย
สรุปสถิติอุบัติเหตุทางถนนสะสม 3 วัน (วันที่ 11 – 13 เมษายน 2565) เกิดอุบัติเหตุรวม 869 ครั้ง ผู้เสียชีวิต 113 ราย ผู้บาดเจ็บ 853 ราย โดยสาเหตุหลักยังคงเกิดจากการขับรถเร็วและการดื่มแล้วขับ ทั้งนี้ พฤติกรรมเสี่ยงที่ทำให้บาดเจ็บ และเสียชีวิตสูงสุด คือ ไม่สวมหมวกนิรภัย จังหวัดที่เกิดอุบัติเหตุสะสมสูงสุด ได้แก่ ขอนแก่น และนครศรีธรรมราช (33 ครั้ง) จังหวัดที่มีผู้เสียชีวิตสะสมสูงสุด ได้แก่ สมุทรสาคร (6 ราย) จังหวัดที่มีผู้บาดเจ็บสะสมสูงสุด ได้แก่ นครศรีธรรมราช (36 คน) จังหวัดที่ไม่มีผู้เสียชีวิต รวม 27 จังหวัด